wickkiey/tamil-wikipedia-markdown huggingface dataset:
# சண்முகம் காமேசுவரன்

**சண்முகம் காமேசுவரன்** (1923-26 ஜூன் 2021) சென்னை, தமிழ்நாட்டின் புகழ்பெற்ற காது, மூக்கு, தொண்டை அறுவை சிகிச்சை நிபுணர் ஆவார்.  

## ஆரம்ப கால வாழ்க்கை
காமேசுவரன் 1923இல் பிறந்தார். இவர் சென்னையில் உள்ள இலயோலாக் கல்லூரி மற்றும் சென்னை மதராசு மருத்துவக் கல்லூரியில் தனது கல்லூரிக் கல்வியைப் பெற்றார். இங்கிலாந்தில் மருத்துவப் பயிற்சி பெற்ற இவர், எடின்பர்க் மற்றும் கிளாஸ்கோவிலிருந்து தனது எஃப்.ஆர்.சி.எஸ். பட்டத்தினைப் பெற்றார்.  

## தொழில்
காமேஸ்வரன் மதராசு மருத்துவக் கல்லூரியில் செவிநாசிமிடற்றியல் (otorhinolaryngology) நிறுவனத்தின் இயக்குநராகச் சேர்ந்தார். நாட்டின் பல்வேறு பகுதிகளிலிருந்தும் காது மூக்கு தொண்ட அறுவை சிகிச்சை நிபுணர்களின் தலைமுறைகளுக்கு வழிகாட்டிய இவர், சென்னைப் பல்கலைக்கழகத்தின் தரமணியில் அடிப்படை மருத்துவ அறிவியல் நிறுவனத்தின் இயக்குநராகவும் பணியாற்றி உள்ளார். உலக சுகாதார அமைப்பின் ஆலோகசராக குறுகிய காலம் பணியாற்றியுள்ளார்.  

## விருதுகள்
இந்திய அரசு காமேசுவரனுக்கு நாட்டின் குடிமக்களுக்கு வழங்கும் நான்காவது மிக உயரிய விருதான பத்மசிறீ விருதினை 1990ஆம் ஆண்டு வழங்கியது. இவர் 1981ஆம் ஆண்டில் மருத்துவர்களுக்காக வழங்கப்படும் உயரிய விருதான பி.சி. ராய் விருதையும் பெற்றார்.  

## குடும்பம்
தமிழ் அறிஞர் சோமசுந்தர பாரதியின் மகள் மற்றும் பி. சி. ராய் விருது பெற்றவரான (1983) மருத்துவர் லலிதாவை, காமேசுவரன் மணந்தார். லலிதா காமேசுவரன் 1988ஆம் ஆண்டில் சென்னையில் ஆரம்பிக்கப்பட்ட தமிழ்நாடு டாக்டர் எம்ஜிஆர் மருத்துவ பல்கலைக்கழகத்தின் முதல் துணைவேந்தராக இருந்தார். இந்த தம்பதியரின் மகன், சென்னை மெட்ராஸ் ஈ.என்.டி ஆராய்ச்சி அறக்கட்டளையின் நிர்வாக இயக்குநரும் தலைமை அறுவைசிகிச்சை நிபுணருமான மோகன் காமேஸ்வரன் ஆவார். சிங்கப்பூர் தேசிய பல்கலைக்கழகத்தில் ஆங்கில பேராசிரியராக இருக்கும் சித்ரா சங்கரன் இவர்களது மகள் ஆவார்.  

## இறப்பு
98 வயதான காமேசுவரன் 26 ஜூலை 2021 அன்று காலை வயது முதிர்வின் காரணமாகக் சென்னையில் காலமானார்.
# ஆலம்பட்டு


**ஆலம்பட்டு** (*Alampattu*) என்பது இந்திய மாநிலமான தமிழ்நாட்டின் சிவகங்கை மாவட்டதிலுள்ள ஒரு கிராமமாகும். இது காரைக்குடி நகரத்திலிருந்து 20 கி.மீ. தூரத்திலுள்ளது.  

ஆலம்பட்டு சரியாக கல்லல் - தேவகோட்டை நெடுஞ்சாலையில் மணிமுத்தாறுக்கு தெற்கே அமைந்துள்ளது. மாவட்ட தலைமையகமான சிவகங்கை, காளையார்கோயில் வழியாக சாலை மூலம் சென்றால் 36 கி.மீ தூரத்தில் உள்ளது. ஆலம்பட்டு கிராமத்திலிருந்து 20 கி.மீ தூரத்தில் உள்ள காரைக்குடி, சிவகங்கை மாவட்டத்திற்கும், இராமநாதபுரம் மாவட்டத்திற்கும், கல்வி மற்றும் நிதி மையமாக விளங்குகிறது.  

## புகைப்படங்கள்
# நலமாத பத்மாவதி ரெட்டி


**நலமாத பத்மாவதி ரெட்டி** (*Nalamada Padmavathi Reddy*) தெலுங்கானா பகுதியைச் சேர்ந்த ஓர் இந்திய அரசியல்வாதி ஆவார். இவர் கோதாட் சட்டமன்றத் தொகுதியின் உறுப்பினர் ஆவார். இவர் இந்திய தேசிய காங்கிரசு கட்சியைச் சேர்ந்தவர்.  

## ஆரம்பகால வாழ்க்கை மற்றும் கல்வி
இவர் கட்டிடக்கலை பட்டதாரி ஆவார். மேலும் இவர், ஐதராபாத்தின் இரிஷி வேலி பள்ளியிலும், ஜவகர்லால் நேரு தொழில்நுட்ப பல்கலைக்கழகத்திலும் மாணவியாகவும் இருந்தார். சில ஆண்டுகள் பெங்களூரில் உள்அலங்கார வடிவமைப்பையும் பயின்றார்.  

## அரசியல் வாழ்க்கை
பத்மாவதி, கோதாட் சட்டமன்றத் தொகுதியில் போட்டியிட்ட முதல் பெண் போட்டியாளராக இருந்தார். 2014 ஆம் ஆண்டு தெலுங்கானா சட்டமன்றத் தேர்தலின் போது தன்னை எதிர்த்துப் போட்டியிட்ட வேட்பாளரை 13,374 வாக்குகள் வித்தியாசத்தில் தோற்கடித்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார்.  

## தனிப்பட்ட வாழ்க்கை
தெலுங்கானா காங்கிரஸ் கட்சியின் தற்போதைய தலைவரும் முன்னாள் அமைச்சருமான நளமதா உத்தம்குமார் ரெட்டியினை இவர் திருமணம் செய்து கொண்டார்.
# இலங்கைத் துடுப்பாட்ட அணியின் இங்கிலாந்து சுற்றுப்பயணம், 2021


இலங்கைத் துடுப்பாட்ட அணி 2021 சூன்-சூலை மாதங்களில் இங்கிலாந்தில் மூன்று ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் விளையாடுகிறது. ஒருநாள் போட்டித் தொடர் "2020–2023 ஐசிசி உலகக்கிண்ணத் துடுப்பாட்ட சூப்பர் லீக்" போட்டிகளின் ஒரு பகுதியாக நடைபெறுகிறது.  

இ20ப போட்டித் தொடரில் இங்கிலாந்து அணி 3–0 என்ற கணக்கில் வென்றது. இங்கிலாந்து முதலிரண்டு ஒருநாள் போட்டிகளில் வென்று தொடரைக் கைப்பற்றியது. மூன்றாவது ஒருநாள் போட்டியில், இலங்கை அணியின் ஆட்ட முடிவில் மழை காரணமாகப் போட்டி கைவிடப்பட்டது.  

## அணிகள்
| ஒருநாள் | இ20ப | ஒருநாள்/இ20ப |  |
| --- | --- | --- | --- |
| * இயோன் மோர்கன் (த)
* மொயீன் அலி
* ஜோனி பேர்ஸ்டோ (இகா)
* சாம் பில்லிங்ஸ்
* 
ஜோஸ் பட்லர் (இகா)

* சாம் கர்ரன்
* லியாம் டாசன்
* ஜார்ஜ் கார்ட்டன்
* லியாம் லிவிங்சுடன்
* டேவிட் மலேன்
* எடில் ரசீட்
* ஜோ ரூட்
* ஜேசன் ராய்
* டேவிட் வில்லி
* கிறிஸ் வோக்ஸ்
* மார்க் வுட் | * இயோன் மோர்கன் (த)
* மொயீன் அலி
* ஜோனி பேர்ஸ்டோ (இகா)
* சாம் பில்லிங்ஸ்
* ஜோஸ் பட்லர் (இகா)
* சாம் கர்ரன்
*தாம் கர்ரன்
* லியாம் டாசன்
* கிரிஸ் ஜோர்டான்
* லியாம் லிவிங்சுடன்
* டேவிட் மலேன்
* எடில் ரசீட்
* ஜேசன் ராய்
* டேவிட் வில்லி
* கிறிஸ் வோக்ஸ்
* மார்க் வுட் | * குசல் பெரேரா (த)
* சரித் அசலங்க
* துஷ்மந்த சமீரா
* அகிலா தனஞ்செய
* தனஞ்சய டி சில்வா
* நிரோசன் டிக்வெல்ல
* அசித்த பெர்னாண்டோ
* அவிஷ்கா பெர்னாண்டோ
* பினுரா பெர்னாண்டோ
* ஒசதா பெர்னாண்டோ
* சிரான் பெர்னாண்டோ
* தனுஷ்க குணதிலக்க
* வனிந்து அசரங்கா
* இசான் ஜயரத்தின
* பிரவீன் ஜயவிக்கிரம
* சமிக்கா கருணாரத்தின
* தனஞ்சய லக்சன்
* குசல் மெண்டிசு
* ரமேசு மெண்டிசு
* பத்தும் நிசங்க
* நுவான் பிரதீப்
* இலக்சன் சந்தக்கன்
* தசுன் சானக்க
* இசுரு உதான | } |

## இ20ப தொடர்
### 1-வது இ20ப

### 2-வது இ20ப

### 3-வது இ20ப

## ஒருநாள் தொடர்
### 1-வது ஒருநாள்

### 2-வது ஒருநாள்

### 3-வது ஒருநாள்
# மாலிக் தினார்


**மாலிக் தினார்** (*Malik Dinar*) (இறப்பு:748 ), ஓர் பாரசீக அறிஞரும், பயணியுமாவார். சேரமான் பெருமாளுக்குப் பிறகு இந்தியத் துணைக் கண்டத்தில் இஸ்லாத்தை பரப்புவதற்காக இந்தியாவுக்கு வந்த முதல் அறியப்பட்ட முஸ்லிம்களில் இவரும் ஒருவராவார்.  

அவர் இறந்த சரியான இடம் குறித்து வரலாற்றாசிரியர்கள் உடன்படவில்லை என்றாலும், அவர் காசராகோட்டில் இறந்தார் என்பதும், இவர், காசர்கோடு, தளங்கரையில் உள்ள மாலிக் தினார் பள்ளிவாசலில் அடக்கம் செய்யப்பட்டார் என்பதும் பரவலாக ஏற்றுக்கொள்ளப்படுகிறது.  

தாஃபியீன்களின் (இசுலாமிய தீர்க்கதரிசி முகம்மதுவின் தோழர்களைப் பார்த்த மக்கள்) வழிவந்தவராக அறியப்படும் இவர், சுன்னி இசுலாமியர்களிடையே நம்பகமான பாரம்பரியவாதி என்று அறியப்படுகிறார். இவர் அசன் அல்-பசிரியின் சீடரான காபூலைச் சேர்ந்த ஒரு பாரசீக அடிமையின் மகனாவார். பொ.ச.பி 748-49ல் பசுராவில் கணிசமான அழிவை ஏற்படுத்திய பிளேக் தொற்றுநோய்க்கு சற்று முன்பு இவர் இறந்தார். இவரது மரணம் நிகழ்ந்தது 744-45 அல்லது கி.பி 747-48 ஆக இருக்கலாமென மாற்றுக் கருத்துக்களும் உள்ளன.  
காட்சி]]  
பசுராவின் போதகரும் தார்மீகவாதியுமான மாலிக், திருக்குர்ஆனின் நகலெடுப்பாளராக இருந்தார். மேலும் வேதத்தின் பல்வேறு வாசிப்புகளின் கேள்விகளுக்கு ஆர்வம் காட்டியதாகத் தெரிகிறது.  

## மாலிக் தீனார் உருசு
கேரளாவிற்கு மாலிக் தீனர் வந்ததைக் கொண்டாடும்விதமாக "மாலிக் தினார் உருசு" என்பதை இந்திய முஸ்லிம்கள் ஏற்பாடு செய்து ஆண்டுதோறும் நடத்தி வருகிறார்கள். இது புனித முஃகர்ரம் மாதத்தில் நடத்தப்பட்டு ஒரு மாதம் நீடிக்கும். இதில் சியாரத் (கல்லறைக்கு வருகை), கொடி ஏற்றம் மற்றும் அன்னதானம் போன்ற பல்வேறு சடங்குகள் நடக்கின்றன.
# ஜார்னா தாஸ்


**ஜார்னா தாசு** (*Jharna Das*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டு அக்டோபர் மாதம் முதல் தேதியன்று இவர் பிறந்தார். ஜார்னா தாசு பைத்யா என்றும் இவர் அழைக்கப்படுகிறார். இவர் இந்தியப் பொதுவுடமைக் கட்சியின் மார்க்சியப் பிரிவைச் சேர்ந்தவர். மாநிலங்களவையில் திரிபுரா மாநிலத்தை பிரதிநிதித்துவப்படுத்தி இந்திய நாடாளுமன்றத்தில் ஓர் உறுப்பினராக உள்ளார். 2010 ஆம் ஆண்டு நடைபெற்ற தேர்தலில் ஜார்னா தாசு போட்டியின்றி தேர்ந்தெடுக்கப்பட்டார். திரிபுரா இந்தியப் பொதுவுடைமைக் கட்சி மார்க்சியப் பிரிவின் மாநிலக்குழு உறுப்பினராக தாசு செயல்பட்டு வந்தார். நாடாளுமன்ற உறுப்பினராவதற்கு முன்னர் இவர் மாநில சமூக நல வாரியத்தின் தலைவராகவும் பணியாற்றினார்..  

திரிபுராவிலிருந்து மாநிலங்களவைக்கு தேர்ந்தெடுக்கப்பட்ட முதல் தலித் பெண் என்ற சிறப்பும் மாநிலங்கவையில் திரிபுராவினை பிரிதிநிதித்துவப்படுத்தும் இரண்டாவது பெண் உறுப்பினர் என்ற சிறப்பும் ஜார்னா தாசுக்கு உரியவையாகும். இவ்வெற்றியின் மூலம் ஜார்னா தாசு இரண்டாவது முறையாக மாநிலங்கள் அவைக்கு தேர்ந்தெடுக்கப்பட்டார்.
# புதுமர்


***புதுமர்*** (*Queer*) என்பது வேற்றுப்பாலினத்துக்குள் அடங்காத பரந்த வீச்சுக்குள் அடங்கும் பாலினச் சிறுபான்மையினரைக் குறிக்கும் சொல்லாடலாகும். ஆங்கிலத்தில் "மர்மமான", "அசாதாரணமான", "விசேடமான" என்ற பல பொருள்படும் குயர் என்ற சொல், 19ஆம் நூற்றாண்டின் இறுதியில், ஒத்தபாலீர்ப்பை இழிவு செய்யும் விதத்திலேயே பயன்பட்டிருக்கிறது. தற்போது உமாதிமி சமூகத்தைச் சேர்ந்த பலராலும் இச்சொல் அங்கீகரிக்கப்பட்ட கலைச்சொல்லாகப் பயின்று வருகிறது.  

தமிழில் குயர் பற்றிய உரையாடல்கள் குறைவு. எனவே அதற்கான கலைச்சொல்லும் உருவாக்கப்படவில்லை. சில இடங்களில் "பால் புதுமையினர்" என்ற சொல் புழங்கி வருகின்றது. இக்கட்டுரையில், புதுமையினர் என்ற சொற்றொடரைச் சுருக்கி, queer என்ற ஆங்கிலச்சொல்லின் "வியப்புக்குரிய", "அசாதாரணமான" என்ற அர்த்தங்களைக் கொண்ட "புதுமன்" என்ற சொல், குயரைக் குறிக்கப் பயன்படுகிறது. பன்மை, புதுமர்.  

## வரலாறு
19ஆம் நூற்றாண்டின் இறுதியில், பெண்மை கொண்ட ஆண்களையும், ஒத்தபாலீர்ப்பு உறவுகளையும் குறிப்பிட குயர் என்ற பதம் பயன்பட்டு வந்தது. 1894இல் எழுதப்பட்ட ஒரு கடிதம் ஆரம்பகாலச் சான்றுகளில் ஒன்றாகக் கருதபப்டுகிறது. 1970களில் இந்தச் சொல்லை விட கே (gay) என்ற சொல் இவர்களைக் குறிப்பிடும் பரவாலன சொல்லான பின்னர், உகவர்களையே அதிகம் குறிப்பிடப்பயன்பட்டது. சில இடங்களில் ஆண், பெண் என்று வரையறுக்கப்பட முடியாதவர்களும் இவ்வாறே அடையாளப்படுத்தப்பட்டனர். சமகாலத்தில் உமாதிமி சமூகத்தைச் சேர்ந்த பலரும் குயர் என்ற பதத்தை தங்களைக் குறிப்பிடப் பயன்படுத்துகிறார்கள்.  

## விளக்கம்
புதுமர் தாங்கள் என்ன பாலினத்துக்குள் அடங்குவோம் என்ற முடிவுக்குள் வராதவர்கள். இதை ஒரு குழப்பமாகப் பார்க்கக்கூடாது. இவர்களில் ஒத்தபாலீர்ப்பு அதிகம் என்பது உண்மையாயினும் அதில் ஒரு தீர்க்கமான நம்பிக்கை இவர்களுக்கு இல்லை. இவர்கள் ஆண்பாலர் எனில் நேரிய ஆணாகவோ, உகவராகவோ, மிடையீரராகவோ தன்னை பிற்காலத்தில் அடையாளப்படுத்தலாம். அல்லது தங்கள் பாலின அடையாளம் பற்றி தீர்மானிக்காமலே வாழ்க்கையையும் கழிக்கலாம்.
# அழகு (1984 திரைப்படம்)


**அழகு** (*Azhagu*) என்பது 1984 ஆம் ஆண்டில் வெளிவந்த இந்தியத் தமிழ்த் திரைப்படம் ஆகும். இப்படத்தை கே விஜயன் இயக்கினார். ஏ. சுந்தரத்தின் சேசாயி பிலிம்ஸ் நிறுவனம் தயாரித்தது. இப்படத்தில் சரத் பாபு மற்றும் சுமதி ஆகியோர் முக்கிய வேடங்களில் நடித்தனர். இப்படத்திற்கு ஜி. கே. வெங்கடேஷ் இசையமைத்திருந்தார்.  

## நடிகர்கள்
- சரத் பாபு
- சுமதி
- சாவித்திரி
- குழந்தை குமார்

## ஒலிப்பதிவு
ஒலிப்பதிவு ஜி.கே.வெங்கடேஷ் இசையமைத்தார்.  

- "தேவி வந்தாள்" - எஸ்.பி.பி., எஸ்.ஜானகி
- "மௌனமுள்ள மயக்கம்" - பி ஜெயச்சந்திரன், எஸ் ஜானகி
- "அழகென்னு" - பி சுசீலா
# பொன்னழகி


**பொன்னழகி** 1981 ஆம் ஆண்டு வெளிவந்த தமிழ்த் திரைப்படமாகும். எம். ஆர். ஆர். கிரியேசன்சு தயாரித்த இப்படத்தை புதுவயல் ஓ. முத்து எழுதி இயக்கியிருந்தார். இத்திரைப்படத்தில் ஏ. கே. ராஜேந்திரன், சிலோன் நம்பியார், சுமதி, ஸ்ரீ காமு ஆகியோர் முக்கிய வேடங்களிலும், உசிலைமணி, கல்லாப்பெட்டி சிங்காரம், வெள்ளை சுப்பையா ஆகியோர் துணைக் கதாபாத்திரத்திலும் நடித்திருந்தனர்.  

## கதை
செல்வி, தங்கம், பொன்னழகி என்ற பெண்களைப் பற்றியும், அவர்களின் வாழ்வில் நிகழந்த சம்பவங்களை அடிப்படையாகக் கொண்டும் கதை எழுதப்பட்டுள்ளது.  

## நடிகர்கள்
- ஏ. கே. ராஜேந்திரன்
- சிலோன் நம்பியார்
- ஜெய்விஜய்
- சுமதி
- ஜமிலா மாலிக்
- காமு
- நளினி
- ஜெயா
- வி. எஸ். ராகவன்
- கல்லாப்பெட்டி சிங்காரம்
- ஜெஸ்டின்
- உசிலைமணி
- வெள்ளை சுப்பையா
- ஆல்ரவுண்ட் சந்தானம்
- சேகர்
- பவுல் அந்தோனி
- சுரேஷ்
- வாசுதேவன்
- முத்துராமன்
- பாலகிருஷ்ணன்
- கோவிந்தன்

## படக்குழு
- படத்தொகுப்பு - அருணாசலம்
- ஒளிப்பதிவு - என். ஏ. தாரா
- இசை - சங்கர் கணேஷ்
- இணை இயக்குநர் - பி. கோசுதா
- இயக்கம் - ஓ. முத்து
- ஒப்பனை - பவுன்ராஜ்
- ஆடை அலங்காரம் - சுரேஷ்
- சிகை அலங்காரம் - கோபால்
- நடனம் - முருகப்பா
- சண்டைப் பயிற்சி - செல்வமணி
- ஒளிப்பதிவு உதவி - ராஜூ முருகன்
- இயக்குநர் உதவி - ராஜா

## இசை
இத்திரைப்படத்திற்கு சங்கர் கணேஷ் இசையமைத்தனர். இத்திரைப்படத்திற்கு கவியரசு கண்ணதாசன். பூங்குயிலன் ஆகியோர் பாடல்களை எழுதியுள்ளனர். பாடல்களை மலேசியா வாசுதேவன், வாணி ஜெயராம் , எஸ். பி. சைலஜா ஆகியோர் பாடியிருந்தனர்.
# குல்பகர் பேகம்

**குல்பகர் பேகம்** (Gulbahar Begum, இறப்பு:1863) சீக்கியப் பேரரசரான மகாராசா ரஞ்சித் சிங்கின் மனைவியாவார்.  

## வாழ்க்கை
குல்பகர் பேகம் அமிர்தசரசு நகரைச் சேர்ந்த பஞ்சாபி முசுலிம் இன நடனப்பெண்ணாவார். இந்தியாவின் பஞ்சாப் மாநிலத்தைச் சேர்ந்த ரூப்நகரில் இவரது நடனத்தைக் கண்ட மகாராசா ரஞ்சித் சிங் இவரது நடனத்தால் வசீகரிக்கப்பட்டார்.  

## திருமணம்
1833 ஆம் ஆண்டில் இருவரும் திருமணம் செய்து கொண்டனர். திருமணத்திற்கு சீக்கிய பழமைவாதிகளைடமிருந்து எதிர்ப்பு வந்தது. இவர் சீக்கிய மதத்திற்கு மாறவேண்டும் என்று அவர்கள் கோரினர். மகாராசா மதமாற்றத்தை எதிர்த்தார். இதனால் இவர் ஒரு முசுலிமாகவே வாழ்க்கையைத் தொடர்ந்தார்.  

திருமணத்தின்போது பேகம் மஞ்சள் நிற ஆடைகளை அணிந்திருந்தார். முத்துடன் கூடிய ஒரு தங்க மூக்குத்தியும் மூக்கில் அணிவிக்கப்பட்டது. கைகளிலும் கால்களிலும் சிவப்பு நிற மருதாணி சாயம் பூசப்பட்டன. மேலும் வைரங்கள் பதிக்கப்பட்ட தங்க ஆபரணங்களால் பேகம் அலங்கரிக்கப்பட்டார்.  

திருமண கொண்டாட்டங்களின் ஒரு பகுதியாக பேகத்தின் சகோதரர்களுக்கு நிலங்களும், நவாப் என்ற பட்டமும் வழங்கப்பட்டது.  

திருமணத்திற்குப் பிறகு, ரஞ்சித் சிங் தனது மனைவிக்கு மகாராணி குல்பகர் பேகம் என்று பெயர் மாற்றம் செய்து மற்ற அரசவைப் பெண்களை விட உயர்நிலைக்கு உயர்த்தினார். அவர்கள் இவரது கால்கலை பிடித்து விடும் பணியில் ஈடுபட்டனர். பர்தா எனப்படும் உடலங்கியை அணிவதை குல்பகர் கடைப்பிடிக்கவில்லை. ஊர்வலங்களின் போது மன்னனுடன் பட்டத்து யானையில் அடிக்கடி வலம் வந்தார். இரங் மகாலுக்கும், மியான் கான் மாளிகைக்குமிடைடையில் இவருக்கு ஒரு மாளிகை வழங்கப்பட்டது.  

## பிற்கால வாழ்வு
1839 ஆம் ஆண்டு மகாராசா இறந்தபோது குல்பகர் உடன்கட்டை ஏறி உயிர் துறக்க முயன்றார். இச்சடங்கு இசுலாமில் தடைசெய்யப்பட்டுள்ளது என்பதால் தடுக்கப்பட்டார். 1849ஆம் ஆண்டு ஆங்கிலேயர்கள் பஞ்சாப்பை கைப்பற்றிய பின்னர் குல்பகர் பேகத்திற்கு 12380 ரூபாய் ஓய்வூதியமாக வழங்கினர். பிற்காலத்தில் பேகம் சர்தார்கான் என்ற ஒரு மகனை தத்தெடுத்துக் கொண்டார். தனது இறுதி ஆண்டுகளை மியானி சாகிப் பகுதியில் பேகம் கழித்தார். அங்கு ஒரு தோட்டத்தையும் பள்ளிவாசலையும் கட்டினார்.  

## இறப்பு
1863 ஆம் ஆண்டு குல்பகர் பேகம் லாகூர் நகரில் இறந்தார்.
# அலி அல்-சிஸ்தானி



**ஆயத்துல்லா சையீத் அலி அல்-சிஸ்தானி** (பிறப்பு:4 ஆகஸ்டு 1930), ஈராக் நாட்டில் பெரும்பான்மையாக வாழும் சியா இசுலாமியர்களின் உயர் செல்வாக்கு கொண்ட முதிய ஆன்மீகத் தலைவர் ஆவார். பொதுவாக இவரை ஆயத்துல்லா சிஸ்தானி என்று அழைப்பர். இவர் இராக் நாட்டின் அதியுயர் அதிகாரம் படைத்த சமயத் தலைவராக உள்ளார்.  

ஈராக் அதிபர் சதாம் உசேன் ஆட்சியின் போது, 1999-ஆம் ஆண்டில் சியா இசுலாமிய மதகுருமார்களுக்கு எதிரான கொலைவெறித் தாக்குதல்களின் போது, அலி-சிஸ்தானி மட்டும் கொல்லப்பட்டவில்லை. ஆனால் அல்-சிஸ்தானியின் பள்ளிவாசல் மட்டும் 1994 முதல் மூடப்பட்டது. பின்னர் 2003-இல் ஈராக் மீதான படையெடுப்பிற்குப் பின்னரே திறக்கப்பட்டது.
# ஏ. ஆர். இராஜராஜ வர்மா



**ஏ. ஆர். இராஜராஜ வர்மா** (*A. R. Raja Raja Varma*) (1863-1918) ஓர் இந்தியக் கவிஞரும், இலக்கண நிபுணரும், திருவனந்தபுரத்தின் மகாராஜா கல்லூரியில் (தற்போதைய பல்கலைக்கழகக் கல்லூரி ) கிழக்கத்திய மொழிகளின் பேராசிரியருமாவார்.  

இலக்கண நிபுணர் என்பதோடு மட்டுமல்லாமல், இவர் ஒரு பிரபல விமர்சகர், கவிஞர், கட்டுரையாளர், பல்கலைக்கழக ஆசிரியர், கல்வி சீர்திருத்தவாதியாகவும் இருந்தார். இருபதாம் நூற்றாண்டின் ஆரம்ப தசாப்தங்களில், மலையாள மொழியின் இலக்கணம், கவிதை, சொல்லாட்சிக்கான திட்டவட்டமான திட்டவட்டங்களை இவர் உருவாக்கினார்.  

## ஆரம்ப கால வாழ்க்கை

ஏ.ஆர்.இராஜராஜ வர்மா மலப்புறம் மாவட்டத்தின் முந்தைய பரப்பநாட்டின் அரச குடும்பத்தின் ஒரு உறுப்பினராக இருந்தார். இவர், 1863 பிப்ரவரியில் சங்கனாச்சேரியிலுள்ள உள்ள இலட்சுமிபுரம் அரண்மனையின் கேரள வர்மா வல்லிய கோயி தம்புரானின் தாய்வழி சகோதரிரின் மகளானகுஞ்சிக்காவு தம்புராட்டிக்கும், கிடங்கூர் ஒனந்துருதி பாட்டியாலின் வீட்டில் வாசுதேவன் நம்பூதிரிக்கும் மகனாகப் பிறந்தார்.  

## பணிகள்
வர்மா சமசுகிருதம் , மலையாளம் போன்ற மொழிகளில் பரவலாக எழுதினார். மலையாள இலக்கியத்தில் இவர் செய்த பங்களிப்புகளுக்காக **கேரள பாணினி** என்று அழைக்கப்படுகிறார். மலையாள இலக்கியத்தின் பொற்காலத்தில் கேரளாவில் ஏற்பட்ட சிறந்த இலக்கிய மறுமலர்ச்சியின் பின்னணியில் இவர் இருந்தார்.  

## முக்கிய படைப்புகள்
கேரள பாணினீயம், பாஷாபூஷனம், விரித மஞ்சரி, சாகித்ய சகாயம் போன்றவை இவரது முக்கியமான படைப்புகளாகும். இவற்றில் சாகித்ய் சகாயம் ஆங்கில பாணி நிறுத்தற்குறிகளை மலையாளத்திற்கு அறிமுகப்படுத்தியது.
# இலட்சுமிபுரம் அரண்மனை


**இலட்சுமிபுரம் அரண்மனை** (*Lakshmipuram Palace*) என்பது சங்கனாச்சேரியிலிருந்த பரப்பநாடு அரசக் குடும்பத்து அரண்மனையாகும். அரண்மனையானது கவில் பகவதி கோயிலுக்கு அருகிலுள்ள புழவத்தில் அமைந்துள்ளது. அரண்மனையானது பொ.ச. 1811இல் திருவிதாங்கூரின் ஆட்சியாளர் மகாராணி ஆயில்யம் திருநாள் கௌரி லட்சுமி பாய் (1791–1815) தனது கணவர் இராஜா இராஜவர்மா வல்லிய கோயி தம்புரானின் குடும்பத்தின் சார்பாக கட்டினார். பின்னர், சங்கனாச்சேரி நீராழி அரண்மனையிலிருந்த அரச குடும்பத்தினர் புதிதாக கட்டப்பட்ட இலட்சுமிபுரம் அரண்மனைக்கு மாறினர்.  

## பின்னணி

18ஆம் நூற்றாண்டின் பிற்பகுதியில், ஐதர் அலி மலபார் பிரதேசத்தின் மீது படையெடுத்த பிறகு, அலியக்கோடு சுவரூபம் ( பரப்பநாடு சுவரூபம் ) கிளையின் குஞ்சிகுட்டி தம்புராட்டி கார்த்திகைத் திருநாள் இராம வர்மனின் காலத்தில் தனது ஐந்து மகள்களுடன் திருவிதாங்கூரில் தஞ்சம் புகுந்தார். திருவிதாங்கூர் மகாராஜா தெக்கும்கூர் வம்சத்தைச் சேர்ந்த நீராழி அரண்மனையை இவர்களுக்கு வழங்கினார். பின்னர், குஞ்சிகுட்டி தம்புராட்டியின் மூத்த மகள்கள் திருவல்லாவிலும், பல்லத்திலும் தங்கள் சொந்த அரண்மனைகளைக் கட்டினர். இளைய மகள், இஞ்சானியம்மா சங்கனாசேரியில் கட்டப்பட்ட நீராழி அரண்மனையில் குடியேறினார்.  

கோயி தம்புரான் திருவிதாங்கூரின் இராணிகளையும். இளவரசிகளையும் திருமணம் செய்து கொள்பவர்களின் பட்டமாகும். பரப்பநாடு வம்சத்திலிருந்து நீராழி அரண்மனையில் குடியேறியவர்கள் கோயி தம்புரான்களின் பண்டைய குலங்களைச் சேர்ந்தவர்களாவர். திருவிதாங்கூரைச் சேர்ந்த மகாராணி கௌரி இலட்சுமி பாயியை மணந்த இராஜா இராஜவர்மா வல்லிய கோயி தம்புரான் இஞ்சனியம்மாவின் பேரனாவார். 1811 ஆம் ஆண்டில், மகாராணி இலட்சுமி பாயி, தனது கணவரின் குடும்பத்திற்காக சங்கனாச்சேரியில் ஒரு புதிய அரண்மனையைக் கட்டினார். இது பின்னர் இலட்சுமிபுரம் அரண்மனை என்று அழைக்கப்பட்டது. இவர்களின் மகனும், பிரபல இசைக்கலைஞரும், பாடலாசிரியருமான சுவாதித் திருநாள் ராம வர்மா 1828 முதல் 1846 வரை திருவிதாங்கூரை ஆண்டார்.  

## கூடுதல் படங்கள்
# மஞ்சிவாடு



***மஞ்சிவாடு*** ( transl. நல்லவன்) என்பது 1973 ஆம் ஆண்டு வெளிவந்த இந்தியா தெலுங்கு மொழி திரைப்படமாகும். இந்த திரைப்படத்தை வீனஸ் காம்பைன்ஸ் பதாகையின் கீழ் டி. கோவிந்தராஜன் தயாரித்தார். வி.மதுசூதன் ராவ் இயக்கியுள்ளார். இதில் அக்கினேனி நாகேஸ்வர ராவ், வனிஸ்ரி, காஞ்சனா ஆகியோர் நடித்திருந்தனர். கே.வி.மகாதேவன் இசையமைத்துள்ளனர். இந்த படம் கன்னட திரைப்படமான *பாலு பெலகித்து* (1970) இன் மறு ஆக்கம் ஆகும், இது இந்தியில் *ஹம்ஷக்கல்* (1974) என்றும், தமிழில் *ஊருக்கு உழைப்பவன்* (1976) என்றும் மறு ஆக்கம் செய்யப்பட்டது.  

## நடிகர்கள்
- ஆனந்த் & சத்யமாக அக்கினேனி நாகேஸ்வர ராவ் (இரட்டை வேடம்)
- சந்திராவாக வனிஸ்ரி
- லலிதாவாக காஞ்சனா
- ராஜுவாக சத்யநாராயணா
- சக்ரமாக ராஜா பாபு
- பங்கரம் சேமாக பத்மநாபம்
- ஹோட்டல் மேலாளராக மடா
- பாலகிருஷ்ணா
- சகுபாயாக ராம பிரபா
- குத்தாட்டப் பாடல் ஹலாம்
- ராணி வேடத்தில் குழந்தை சுமதி

## குழு
- **கலை** : எஸ்.கிருஷ்ண ராவ்
- **நடனவடிவமைப்பு:** ஹீரலால், சுந்தரம்
- **உரையாடல்கள்** : ஆச்சார்யா ஆத்ரேயா
- **பாடல்** : சி.நாராயண ரெட்டி, ஆச்சார்ய ஆத்ரேயா, தசரதி
- **பின்னணி** : கந்தசலா, பி.சுஷீலா, எம்.ராமராவ்
- **இசை** : கே.வி.மகாதேவன்
- **கதை** : பி.கிருஷ்ணன்
- **படத்தொகுப்பு** : கே.சத்யம்
- **ஒளிப்பதிவு** : பி.எஸ்.செல்வராஜ்
- **தயாரிப்பாளர்** : டி.கோவிந்தராஜன்
- **திரைக்கதை - இயக்குநர்** : வி.மதுசூதன் ராவ்
- **பேனர்** : வீனஸ் இணைகிறது
- **வெளியீட்டு தேதி** : 11 அக்டோபர் 1973

## ஒலிப்பதிவு
கே. வி. மகாதேவன் இசையமைத்திருந்தார். அனைத்து பாடல்களும் புகழ் பெற்றவை. ஆடியோ நிறுவனத்தில் இசை வெளியிடப்பட்டது.
# செவ்வாலி



**செவ்வாலி** [Black redstart (*Phoenicurus ochruros*)] என்பது பீனிகியூரசு பேரினத்தைச் சேர்ந்த, சிட்டுக்குருவியின் அளவுடைய ஒரு குருவியாகும். இப்பேரினத்தில் இது ஒன்று மட்டுமே தமிழ்நாட்டிற்கு அரிதாக வலசை வருகின்றது  

## கள இயல்புகளும் உடலமைப்பும்

### கள இயல்புகள்
இது தன் வாலை விடவிடென உதறுவது போல் ஆட்டிக்கொண்டே இருக்கும்.  

### உடலமைப்பு
நீளம் 15&nbsp;cm. அலகும் கால்களும் கருமை.  

<u>ஆண்</u>. தலையும் முன்னுடலும் கருப்பு நிறம், இடுப்பும் வயிறும் வாலும் கிச்சிலிச் செம்பழுப்பு நிறத்திலும் இருக்கும்.  

<u>பெண்</u>. ஆணில் கருமையாக இருக்கும் பகுதிகள் பெண்ணில் பழுப்பு நிறத்திலிருக்கும். உடலின் பின்பாகமும் அடியும் வெளிர் செம்மஞ்சள்.
# இராஜா இராஜவர்மா வல்லிய கோயி தம்புரான்

இலட்சுமிபுரம் அரண்மனை]]  
**இராஜா இராஜவர்மா வல்லிய கோயி தம்புரான்** (*Raja Raja Varma Koil Thampuran*) (மலையாளம்: രാജ രാജ വർമ്മ കോയിത്തമ്പുരാൻ) மலையாள மொழி கவிஞரும், இந்திய மாநிலமான கேரளாவைச் சேர்ந்த மொழிபெயர்ப்பாளருமான இவர் ஆங்கிலத்திலும், சமசுகிருத மொழியிலும் எழுதுவதில் தேர்ச்சியைக் கொண்டிருந்தார். இவர் சங்கனாச்சேரியின் நீராழி அரண்மனையில் பிறந்தார். மேலும்,முந்தைய பரப்பநாடு (பரப்பனங்காடி, பேப்பூர் இராச்சியம்), மலபார் அரச குடும்பத்தின் உறுப்பினராக இருந்தார்.  

## வாழ்க்கை
இராஜா இராஜவர்மா ]]  
சங்கனாச்சேரியில் நீராழிக்கெட்டுக் கொட்டாரம் என்று அழைக்கபட்ட நீராழி அரண்மனையில் பிறந்தார். கௌரி லட்சுமி பாய் என்ற திருவிதாங்கூர் இளவரசியை மணந்தார். இதன் மூலம் இவர்களுக்கு ஒரு மகளும் இரண்டு மகன்களும் இருந்தனர். இவரது மகள் மகாராணி கௌரி இருக்மிணி பாயி 1809இல் பிறந்தார். இவரது மூத்த மகன், பிரபலமான சுவாதித் திருநாள், 1813 ஏப்ரல் 16 அன்று பிறந்தார். சுவாதி திருநாள் ஒரு இசைக்கலைஞராகவும் கலைஞராகவும் மாறி 1829 முதல் 1846 வரை சுதந்திரமாக ஆட்சி செய்தார். 1814இல் உத்திரம் திருநாள் என்ற மகன் பிறந்தார். இவர் 1846 முதல் 1860 வரை ஆட்சி செய்தார். உத்திரம் திருநாள் பிறந்தவுடன் இவரது மனைவி 1815இல் இறந்தார்.  

## இலட்சுமிபுரம் அரண்மனை
கௌரி இலட்சுமி பாயி தனது ஆட்சிக் காலத்தில் தனது கணவர் மற்றும் அவரது குடும்ப உறுப்பினர்களுக்காக சங்கனாச்சேரியில் இலட்சுமிபுரம் அரண்மனையைக் கட்டினார்.
# ஆர். கே. (நடிகர்)


**ஆர். கே** (ராதாகிருஷ்ணன் சிதம்பரம்) என்பவர் இந்திய ஒன்றியம், தமிழ்நாட்டின் ஒரு நடிகர் ஆவார். இவர் திரைப்படத்துறையில் நுழைவதற்கு முன்பு ஒரு முக்கிய தொழிலதிபராக இருந்தார், "வெல்கம் சிட்டி" என்ற மணை வணிக நிறுவனத்தை நடத்திவந்தார்.  

## தொழில்
*வில்லு பாட்டுக்காரன்* (1992), *பொய்* (2006), *தூண்டில்* (2008) போன்ற படங்களில் சிறிய வேடங்களில் நடித்த இவர் பிறகு, *சிந்தாமணி கொல கேஸ்* என்ற மலையாளத் திரைப்படத்தின் மறுஆக்கமான எல்லாம் *அவன் செயல்* (2008) படத்தில் முன்னணி நடிகராக அறிமுகமானார். இந்த படம் விமர்சகர்களிடமிருந்து கலவையான விமர்சனங்களைப் பெற்று, சராசரி வசூலையும் ஈட்டியது. வணிகரீதியாக சிறப்பாக வெற்றிபெறாத *அழகர் மலை* (2009), *என் வழி தனி வழி* (2014), *வைகை எக்ஸ்பிரஸ்* (2017) போன்ற படங்களில் இவர் முக்கிய கதாபாத்திரங்களில் நடித்தார், இடையில் இவர் *அவன் இவன்* (2011), *பாயும் புலி* (2015) போன்ற படங்களில் எதிர்மறையான பாத்திரங்களில் நடித்தார்.  

## திரைப்படவியல்
| 1989 | *வெற்றி விழா* | கும்பல் உளவாளி |
| --- | --- | --- |
| 1992 | *வில்லுப்பாட்டுக்காரன்* | காவல் ஆய்வாளர் |
| 1993 | *மணிக்குயில்* | முத்துவேலுவின் நண்பர் |
| *தங்கக்கிளி* |  |  |
| 1994 | *செவத்த பொண்ணு* | சுடலைமணியின் நண்பர் |
| 1996 | *கட்டபஞ்சாயத்து* | சிதம்பரம் |
| 1997 | *நாட்டுப்புற நாயகன்* | மருத்துவர் |
| 2006 | *பொய்* |  |
| 2008 | *தூண்டில்* | சூம் |
| *வாழ்த்துகள்* | வெற்றிச்செல்வன் செல்வநாயகம் |  |
| *எல்லாம் அவன் செயல்* | லட்சுமண் கிருஷ்ணா |  |
| 2009 | *மஞ்சள் வெயில்* | ராஜேஷ் |
| *அழகர் மலை* | புகாசெந்தி |  |
| 2011 | *அவன் இவன்* | மாட்டு கடத்தல்காரன் |
| *புலிவேசம்* | முனியன் |  |
| 2014 | *ஜில்லா* | மகாலட்சுமியின் மாமனார் |
| 2015 | *என் வழி தனி வழி* | வெற்றிச்செல்வன் |
| *பாயும் புலி* | அமைச்சர் சிங்கராசு |  |
| *புலன் விசாரணை 2* | ராகேஷ் கேதன் |  |
| 2017 | *வைகை எக்ஸ்பிரஸ்* | ஷராபுதீன் ரஹ்மான் |
# தோட்டக்காட்டு மாதவி அம்மா

இந்தியாவில் சட்டமன்றத்திற்காக தேர்ந்தெடுக்கப்பட்ட முதல் பெண் உறுப்பினர் தோட்டக்காட்டு மாதவி அம்மா என்ற சிறப்பு இவருக்கு உண்டு. சமூக சீர்திருத்தவாதியான மன்னத்து பத்மநாபனை இவர் திருமணம் செய்து கொண்டார்.  

## குடும்பம்
மாதவி அம்மாவுக்கு முதல் திருமணம் வல்லபனுன்னி எராடியுடன் நடந்தது. இந்த தம்பதியருக்கு நாராயண மேனன் மற்றும் வல்லபனுன்னி மேனன் என்ற இரண்டு மகன்கள் பிறந்தனர். திருமணத்திற்கு பின்னர் பத்து ஆண்டுகளுக்கு உட்பட்ட காலத்திலேயே எராடி காலமானார். பல ஆண்டுகள் தனியாக வாழ்ந்த மாதவி அம்மா, நாயர் சமூகசேவை சங்கத்தின் நிறுவனரும் சமூக சீர்திருத்தவாதியுமான மன்னத்து பத்மநாபனை சந்தித்து திருமணம் செய்துகொண்டார். மன்னத்து பத்மநாபனுக்கும் இது மறுமணமாகும். இதன் பொருட்டு மாதவி அம்மா கொச்சியிலிருந்து திருவாங்கூருக்கு இடம்பெயர வேண்டியிருந்தது. கோட்டயம் மாவட்டத்தில் உள்ள பெருன்னாவின் அருகில் அமைந்துள்ள சங்கனாச்சேரிக்கு மாதவி அம்மா குடியேறினார். மூத்த மகன் நாராயண மேனன் திருவிதாங்கூரில் ஆறுமன அம்மவீட்டைச் சேர்ந்த பவானி தங்கச்சியை மணந்து கொண்டார். வல்லபனுன்னி மேனனும் திருவிதாங்கூரிலேயே திருமணம் செய்து கொண்டு அலுவாவில் குடியேறினார்.
# தமிழக அறிவியலாளர்களின் பட்டியல்

இது தமிழகத்தில் பிறந்த அல்லது தமிழகத்தைச் சேர்ந்த அறிவியலாளர்களின் பட்டியல்  

- தாமசு எசு. அனந்தராமன்
- கைலாசவடிவு சிவன்
- மயில்சாமி அண்ணாதுரை
- ராகவன் அருணாச்சலம்
- சுப்பிரமணியன் சந்திரசேகர்
- இராஜகோபாலன் சிதம்பரம்
- எலகு வி. எலகுப்பிள்ளை
- மிருதுபாஷினி கோவிந்தராஜன்
- ரவி கண்ணன்
- பூண்டி குமாரசாமி
- சி. மோகன்
- சிவதாணு பிள்ளை
- கோ. நா. இராமச்சந்திரன்
- வெங்கட்ராமன் ராமகிருஷ்ணன்
- ச. வெ. இராமன்
- ஷான் ரத்னம்
- ராமசாமி வெங்கடசாமி
- கணபதி தணிகைமோனி
- பி. எஸ். வீரராகவன்
- ராமானுஜ விஜயராகவன்
- ஆ, ப. ஜெ. அப்துல் கலாம்
- க. சீ. கிருட்டிணன்
- கோ. வா. உலோகநாதன்
- மகாதேவ சுப்பிரமணிய மணி
- இராமானுஜம் வரதராஜ பெருமாள்
- எம். பிச்சைமணி
- வெ. இராதாகிருஷ்ணன்
- விளையனூர் இராமச்சந்திரன்
- சீனிவாச இராமானுசன்
- சீர்காழி இரா. அரங்கநாதன்
- முகமது ரேலா
- வைத்தியநாதசுவாமி சந்தானம்
- டபிள்யூ செல்வமூர்த்தி
- சிவ ஐயாதுரை
- மான்கொம்பு சாம்பசிவன் சுவாமிநாதன்
- இராம. மா. வாசகம்
# டி. கல்பனா தேவி

**டி. கல்பனா தேவி** (*T. Kalpana devi*) என்பவர் ஆந்திர மாநிலத்தைச் சேர்ந்த மருத்துவரும் அரசியல்வாதியும் ஆவார். இவர் எட்டாவது மக்களவையின் உறுப்பினராகவும் இருந்துள்ளார்.  

## ஆரம்பகால வாழ்க்கை

கல்பனா தேவி 1941ஆம் ஆண்டு சூலை 13ஆம் நாள் கிருஷ்ணா மாவட்டத்திலுள்ள பத்லபெனுமரு என்ற கிராமத்தில் சல்லசானி வீர இராகவைய்யா என்பவரின் மகளாகப் பிறந்தார். இவர் தன்னுடைய மருத்துவக் கல்வியினை வாரங்கலில் உள்ள காகத்தீய மருத்துவக் கல்லூரியில் பயின்றார்.  

## தொழில்

கல்பனா தேவி தெலுங்கு தேசம் கட்சியில் சேர்வதற்கு முன்பு அனம்கொண்டாவிலுள்ள தனியார் மருத்துவமனையில் மருத்துவப் பயிற்சியாளராக இருந்தார். அதன் பிறகு, நடந்த பொதுத் தேர்தலில் இந்திய தேசிய காங்கிரசு கட்சியியின் இராம சகாயம் சுரேந்தர் ரெட்டி என்பவரிடம் போட்டியிட்டு தோற்றார்.  

அதன் பிறகு, கல்பனா தேவி தெலுங்கு தேசம் கட்சியிலிருந்து விலகி இந்திய தேசியக் காங்கிரசு கட்சியில் இணைந்து 1998 , 1999ஆம் ஆண்டுகளில் நடைபெற்ற தேர்தல்களில் தெலுங்கு தேசியக் கட்சியின் சார்பில் போட்டியிட்ட அஸ்மீரா சந்துலால் மற்றும் பொதக்குந்தி வெங்கடேசுவரலு என்பவர்களுடன் போட்டியிட்டு முறையே 38.25% சதவீத வாக்குகளும், 44.74% சதவீத வாக்குகளையும் பெற்று தனது அரசியல் வாழ்வை நிலைநிறுத்திக் கொண்டார்.  

## தனிப்பட்ட வாழ்க்கை
டி. நரசிம்மா ரெட்டி என்பவரை கல்பனா தேவி 10.07.1961 அன்று திருமணம் செய்து கொண்டார். இவர்களுக்கு இரண்டு மகன்கள் உள்ளனர்.
# அத்திப்பறவை


**அத்திப்பறவை** (*Figbird*) என்பது ஆஸ்திரேலியா, நியூ கினியா மற்றும் சிறு சுண்டாத் தீவுகள் உள்ளிட்ட நாடுகளை வாழ்விடமாக கொண்டவை. இவை முற்கால மாங்குயில் குடும்பத்தினைச் சார்ந்த ஒரு பேரினமாகும் (இசுபெகோதெரெசு).  

## வகைப்பாட்டியல்
முன்னதாக, மூன்று சிற்றினங்களும், ஒன்றாகக் கருதப்பட்டன, ஆனால் இன்று பறவையியல் ஆய்வாளர்கள் இவற்றைத் தனித்தனி சிற்றினங்களாகக் கருதுகின்றனர். இந்தச் சிற்றினங்கள் இறகு மற்றும் வாழ்விட உயிரியியல் அடிப்படையில் வேறுபடுத்தப்படுகிறது.  

### சிற்றினங்கள்
அத்திபறவை மூன்று சிற்றினங்களாக அங்கீகரிக்கப்பட்டுள்ளன:  
| பச்சை அத்தி பறவை | *இசுபெகோதெரெசு விரிடிசு* | ரோட்டி மற்றும் திமோர் இந்தோனேசிய தீவுகள் |
| --- | --- | --- |
| வெட்டர் அத்தி பறவை | *இசுபெகோதெரெசு கைபோலூகசு* | இந்தோனேசிய தீவு வேட்டர் |
| ஆஸ்திரேலேசியா அத்தி பறவை | *இசுபெகோதெரெசு வில்லோட்டி* | வடக்கு மற்றும் கிழக்கு ஆத்திரேலியா, தெற்கு நியூ கினியா மற்றும் கை தீவுகள் |

## விளக்கம்
இந்த பறவைகளில் பால் ஈருருமை நன்கு வெளிப்பட்டு உள்ளது. ஆண் பறவைகள் ஆலிவ் பச்சை நிற மேற்பகுதியினையும் கருப்பு தலையினையும் தெளிவான சிவப்பு முகத்தோலினையும் கொண்டுள்ளன. பெண் பறவைகள் மந்தமான நிறமுடையவை, மேலே மந்தமான பழுப்பு நிறமாகவும், கீழே வலுவான இருண்ட நிறத்துடன் வெள்ளை நிறமாகவும் இருக்கும். இவை சாம்பல் நிற முக தோலையும், சாம்பல்-கருப்பு அலகினையும் கொண்டது.  

## நடத்தை மற்றும் சூழலியல்
"வழக்கமான" பழைய உலக ஓரியல்ஸ் பேரினத்துடன் ஒப்பிடும்போது இவை அதிக அளவில் பழங்களை உண்ணக்கூடியன. சிறிய பூச்சிகள், தேன் மற்றும் விதைகள் சில நேரங்களில் உணவாக எடுத்து கொள்ளும். சிறு கூட்டமாக கூடிவாழும் தன்மையுடையன. ஆஸ்திரலேசிய பறவைகள் கூடுகட்டும் தன்மையுடையன். கூடு கட்டும் பழக்கம் மற்ற இரண்டு சிற்றினங்களில் இன்னும் அறியப்படவில்லை.
# சுதா ராய்

**சுதா ராய்** (sudha Roy) (1914-1987) ஓர் இந்தியப் பொதுவுடைமைத் தொழிற்சங்கவாதியும் அரசியல்வாதியுமாவார். வங்காளத் தொழிலாளர் கட்சியான இந்தியாவின் போல்சுவிக்குக் கட்சியின் முக்கிய தலைவராக இருந்த இவர் பின்னர் இந்தியப் பொதுவுடைமைக் கட்சியில் சேர்ந்தார். வங்காள இடதுசாரிகளின் மிக முக்கியமான பெண் தலைவர்களில் ஒருவராக கருதப்படுகிறார்.  

## இளமைப் பருவம்
1914 ஆம் ஆண்டு பரித்பூரில் ஒரு கயசுதா நில உரிமையாளர் குடும்பத்தில் பிறந்தார். மாணவப் பருவத்தில் தனது சகோதரர் சிசிர் ராய் என்பவரால் அறிமுகப்படுத்தப்பட்டு 1930-ஆம் ஆண்டு தொழிலாளர் இயக்கத்தில் சுதா ராய் சேர்ந்தார். 1933 ஆம் ஆண்டில் வங்காளத் தொழிலாளர் கட்சி நிறுவப்பட்டபோது, ​​தனது சகோதரருடன் சேர்ந்து, கட்சியின் முக்கிய தலைவரானார்.  

## தொழிலாளர் அமைப்பாளர்
1932 மற்றும் 1958- ஆம் ஆண்டுகளுக்கிடையில் இவர் தெற்கு கொல்கத்தாவில் கமலா பெண்கள் பள்ளியில் கணித ஆசிரியராகப் பணியாற்றினார். அந்த நேரத்தில் சுதா நன்கு அறியப்பட்ட ஒரு தொழிலாளர் தலைவராக இருந்தார். கப்பல்துறை தொழிலாளர்களால் மரியாதைக்குரிய சகோதரி என்ற பொருள் தரும் பகின்ஜி" என்று அழைக்கப்பட்டார். தொழிற்சங்கப் பணிகளுக்காக தினமும் பிற்பகலில் கிடர்பூர் கப்பல்துறைக்கு சுதா வந்து செல்வார்.  

## அரசியல் வாழ்க்கை
1951 ஆம் ஆண்டு இந்திய நாடாளுமன்றத்துக்கு நடந்த பொதுத் தேர்தலில் (1951-1952) வங்காள தொழிலாளர் கட்சியின் ஒரே வேட்பாளராக சுதா ராய் போட்டியிட்டார். 1954 ஆம் ஆண்டு ராய் சிறையில் அடைக்கப்பட்டார்.  

## ஐக்கிய தொழிற்சங்க காங்கிரசில்
1958 ஆம் ஆண்டில் சுதா ராயின் தொழிற்சங்கமான டாக் மசுதூர் சங்கம் பிளவுக்கு ஆளானது. பிசுவநாத் துபேக்கு எதிராக சிசிர் ராய், சுதா ராய், புத்நாத்தே ஆகியோர் களமிறங்கினர். ராயின் குழு பெரும்பான்மை பிரிவை உருவாக்கியிருந்தாலும், பிளவுபட்ட தொழிற்சங்கத்தை கணிசமாக பலவீனப்படுத்தியது.  

## இந்திய பொதுவுடமைக் கட்சியில்
1965 ஆம் ஆண்டு நடைபெற்ற பிபிஐ கட்சி மாநாட்டில் சுதா ராய் பிபிஐ மற்றும் சிபிஐ ஆகிய கட்சிகளை இணைக்க அழைப்பு விடுத்தார்.  
1969 மற்றும் 1973-ஆம் ஆண்டுகளுக்கிடையில் மாநில சமூக நல வாரியத்திற்கு சுதா ராய் தலைமை தாங்கினார்.  
மகிலா சமசுகிருத சம்மேளனம் எனப்படும் பெண்கள் கலாச்சார மாநாட்டை நிறுவினார்.
# பூண்டி குமாரசாமி

**பொன்னம்பலம் குமாரசாமி** (*Poondi Kumaraswamy*)(பூண்டி குமாரசாமி எனக் குறிப்பிடப்படுகிறார்) (அக்டோபர் 4, 1930 - மார்ச் 9, 1988) என்பவர் இந்தியாவின் முன்னணி நீரியலர் ஆவார். இவர் 1972ஆம் ஆண்டில் இந்திய அறிவியல் கழகத்தின் சக உறுப்பினராகத் தேர்ந்தெடுக்கப்பட்டார் சென்னைப் பல்கலைக்கழகத்தின் கிண்டியில் உள்ள கிண்டி பொறியியல் கல்லூரியில் குடிசார் பொறியியல் இளங்கலை பட்டம் பெற்றார். 1988ஆம் ஆண்டில் இவர் இறப்பதற்கு முன், 57 வயதில், ஹோமி பாபா ஆய்வு நிதியினையும் (1967-69) மற்றும் ஜவஹர்லால் நேரு ஆய்வு நிதியினையும் 1975-77, ஒரு சேரப் பெற்றவர் இவர் ஒருவர்தான். இவர் தனது பெரும்பான்மையான நேரத்தை மும்பை டாடா அடிப்படை ஆராய்ச்சி கழகத்திலும் மாசாச்சூசெட்சு தொழில்நுட்பக் கழகத்திலும் கழித்தார். மாசாச்சூசெட்சு தொழில்நுட்ப கழகம், கேம்பிரிட்சியில், நிலத்தடி நீர் மாதிரி ஆராய்ச்சி மேற்கொண்டார்.  

ஜவஹர்லால் நேரு ஆய்வுநிதக் காலத்தில், கணித மாதிரிகள், ஹைட்ராலிக் கட்டமைப்புகளின் விவரங்கள் மற்றும் பலவற்றை உள்ளடக்கிய தமிழக இந்தியாவின் முதல் விரிவான 20 தொகுதி நீர்நிலை வரைபடத்தினை இவர் உருவாக்கினார். இவர் இரட்டை எல்லைக்குட்பட்ட நிகழ்தகவு அடர்த்தி செயல்பாடு (குமாரசாமி பரவல்), பொதுவாக வரம்புக்குட்பட்ட இயற்பியல் மாறிகளுக்கு ஏற்ற நிகழ்தகவு அடர்த்தி செயல்பாடு ஆகியவற்றை உருவாக்கினார். மின், சிவில், இயந்திரவியல் மற்றும் நிதி பொறியியல் பயன்பாடுகளில் குமாரசாமி பரவல் பயன்பாட்டில் உள்ளது. இவர் முதல் ஆய்வகச் சோதனை கடினப் பாறை கிணறு கோட்பாட்டை வழங்கினார். இதற்காக 1974ஆம் ஆண்டில் இந்தியப் புவி நீரியலாளர்களிடமிருந்து தங்கப் பதக்கம் வென்றார். திருச்சிராப்பள்ளி கொதிகலன் ஆலை, மற்றும் தூத்துக்குடி துறைமுக திட்டம் ஆகிய இரண்டு பெரிய தொழில்துறை வடிவமைப்பு மற்றும் கட்டுமான பொறியாளராகவும் பணியாற்றினார். கூடுதலாக, தென்னிந்தியா முழுவதும் ஏராளமான அணைகள், கால்வாய்கள் மற்றும் பிற நீர்ம இயக்கவியல் கட்டமைப்புகளின் நீர்ம இயக்க வடிவமைப்பில் இவர் ஈடுபட்டார். நீர்ம இயக்கவியல் மற்றும் நீரியல் நிறுவனம், பூண்டி செயல்பாடுகளைப் பொறியாளர்கள் மற்றும் பொறியியலாளர்கள் அல்லாதவர்களுக்கு விளக்கிக் கூறுவதைக் கடமையாகக் குமாரசாமி கொண்டிருந்தார். ஈ. வெ. இராமசாமியால் ஈர்க்கப்பட்டு பகுத்தறிவாளர் மற்றும் மனிதநேய வாதி என அனைவரிடமும் இவர் நன்கு அறியப்பட்டார். இந்திய அவசரக் காலங்களிலும் (1975) பெரியாரைப் பின்தொடர்பவர்களில் ஒருவராக இருந்தார். இவர் பெரியாரின் சீடரான கி. வீரமணியின் நெருங்கிய நண்பராகவும் இருந்தார்.
# இஷான் தேவ்


**ஷான்** என்று அழைக்கப்படும் **இஷான் தேவ்** என்பவர் ஒரு இந்திய இசை அமைப்பாளர், பாடகர்-பாடலாசிரியர், பல்லிசைக் கருவி, இசை நிரலியர், பல தென்னிந்திய மொழிகளில் மேடை கலைஞர் ஆவார்.  

## இசைத்தரவு பட்டியல்
| 2005 | *தி டைகர்* | மலையாளம் | கருப்பொருள் பாடல் |
| --- | --- | --- | --- |
| 2006 | *சிந்தாமணி கொலகேஸ்* | மலையாளம் | கருப்பொருள் பாடல் |
| 2006 | *தி டான்* | மலையாளம் | கருப்பொருள் பாடல் |
| 2007 | *டிடெக்டிவ்* | மலையாளம் | ஸ்ரீராஜ் எஸ்.ஆர்., இஷான் தேவ் |
| 2008 | *சவுண்ட் ஆப் பூட்* | மலையாளம் |  |
| 2008 | *சவுண்ட் ஆப் பூட்* | மலையாளம் |  |
| 2009 | *எல்லாம் அவன் செயல்* | தமிழ் | கருப்பொருள் பாடல் |
| 2010 | *ரிங்டோன்* | மலையாளம் | பாடல் இசை & பின்னணி இசை |
| 2010 | *த்ரில்லர்* | மலையாளம் | பின்னணி இசை |
| 2011 | *தாஸ்வரகாட்டு* | மலையாளம் | பாடல் இசை & பின்னணி இசை |
| 2012 | *ஷைலூ* | கன்னடம் | பாடகர் |
| 2012 | *கிரைம் ஸ்டோரி* | மலையாளம் | பாடல் இசை & பின்னணி இசை |
| 2012 | *முஞ்சானே* | கன்னடம் |  |
| 2012 | *சங்கராந்தி* | கன்னடம் |  |
| 2012 | *கை துணிந்தவன்* | தமிழ் | பாடல் இசை & பின்னணி இசை |
| 2015 | *சாரல்* | தமிழ் | பாடல் இசை & பின்னணி இசை |
| 2017 | *என் ஆளோட செருப்பக் காணோம்* | தமிழ் | பாடல் இசை |
| 2018 | *பட்டினப்பாக்கம்* | தமிழ் |  |
| 2019 | *மிக மிக அவசரம்* | தமிழ் |  |
| 2019 | *உறியடி* | மலையாளம் | } |

## பின்னணி பாடகராக
| 2004 | பஞ்சஜண்யம் | மலையாளம் | பொன்வீல் நாலம் | பாலபாஸ்கர் இசையமைப்பில் |  |
| --- | --- | --- | --- | --- | --- |
| 2004 | ஷம்பு | மலையாளம் | பொம்மா | ஜாசி கிஃப்ட் இசையமைப்பில் |  |
| 2005 | தி டைகர் | மலையாளம் | காளியவிஷதாரா | இசையமைப்பாளராக அறிமுகமான படம் |  |
| டிசம்பர் | மலையாளம் | அலகடலின் அலகளில் | ஜாஸ்ஸி பரிசு இசையமைப்பில் |  |  |
| 2006 | சிந்தாமணி கொலகேஸ் | மலையாளம் | மாதவ மகாதேவா |  |  |
| தி டான் |  |  |  |  |  |
| 2010 | ரிங்டோன் | மலையாளம் | டிட்டில் & பதலே பதலே |  |  |
| 2011 | ஷைலூ | கன்னடம் | சிறந்த ஆண் பின்னணிப் பாடகர் - மிர்ச்சி இசை விருதுகள் தெற்கு
சிறந்த ஆண் விருதை வென்ற பின்னணிப் பாடகர் - மிர்ச்சி இசை விருதுகள் தெற்கு |  |  |
| சங்கராந்தி | கன்னடம் | பெலகிலா பாலாலி | வி ஸ்ரீதர் இசையமைப்பில் |  |  |
| 2012 | முஞ்சனே | கன்னடம் | யாரோ ஒப்ப சுந்தரி | எஸ். நாராயண் இசையமைப்பில் |  |
| 2014 | மெடுல்லா ஒப்லோங்காட்டா | மலையாளம் | ஓ சிவனே
புஸ் மரியா | பாலகோபால் இசையமைப்பில் | } |

## இசைத் தொகுப்புகள்
| ஆரு நீ
என் நெஞ்சில்

நயே ஜமனே கி கானா

கான்-பியூசன் | ஆல்பம் நியாரியன் கான்-ஃபன்ஷன் பேண்ட் | பாலபாஸ்கர் |  |
| --- | --- | --- | --- |
| டிரீம் கேல் | பாடல் இஷான் தேவ் | ஜாசி கிஃப்ட் |  |
| கல்வாரி சினேம் | கிறிஸ்தவ பக்தி பாடல் | யேசுதாஸ் ஜார்ஜ் |  |
| நீயீ என்டே ஆஷ்ரயம் | பக்தி பாடல் | இசை & பாடல் : சாஜி தும்பசெரியில் |  |
| இத்ராம் சினேமகுவன் | பக்தி பாடல் | ஜோஸ் ஹோலிபீட்ஸ் |  |
| ஆதி நிரமயனம் | பக்திப் பாடல்-கணேஷா ஸ்துதி | வஜமுட்டம் சந்திரபாபு |  |
| முள்ளிண்டே முனா | நாட்டுப்புற பாடல் - பாரம்பரிய வரிகள் | இஷான் தேவ் |  |
| யக்ஷி | நாட்டுப்புற பாடல் -இலான் பாடல்கள் இஷான் தேவ் | இஷான் தேவ் |  |
| ஆல்பம் -திரவாய்லம் | பக்தி பாடல்கள்-பரசுராம கீர்த்தனைகள் | இசான் தேவ் இசையமைத்தார் |  |
| என் பிரேமா காந்தனம் யேசுவே | பக்தி | யேசுதாஸ் ஜார்ஜ் |  |
| சாங்க் பிலார்னு பங்கலியாக்கி | பக்தி | வினீத் ராம் | } |
# சலகண்டபுரம் இராமசாமி கிருட்டிணமூர்த்தி

**ச. இரா. கிருட்டிணமூர்த்தி** (*Jalakantapuram Ramaswamy Krishnamoorthy*) என்பவர் தமிழக மருத்துவர் ஆவார். இவரின் மருத்துவ பங்களிப்புக்காக இந்திய அரசு 2010ல் பத்மசிறீ விருதினை வழங்கியது.  

மருத்துவ பயிற்சியாளராக இவர் தனது வாழ்நாள் முழுவதும் கிராமப்புற இந்தியாவிற்காகப் பங்காற்றினார். சென்னையிலிருந்து 30 கி.மீ. தொலைவில் உள்ள குன்றத்தூரில் 1950களின் முற்பகுதியிலிருந்து இன்னும் 81 வயதாகிய போதிலும் மருத்துவச் சேவையினைத் தொடர்ந்து வருகிறார்.  

கிருஷ்ணமூர்த்தி சித்த மருத்துவ முறைகளில் அறிவியல் பார்வை மூலம் உலகளாவிய அங்கீகாரத்தினை சித்த மருத்துவத்திற்குப் பெற்றுத் தந்தார். இதன் அடிப்படையில் பல அறிவியல் பூர்வ ஆய்வுக் கட்டுரைகளை வெளியிட்டு, மருத்துவ ரீதியாகப் பயனுள்ள சூத்திரங்களை உருவாக்கினார். இந்திய அரசு, சுகாதார அமைச்சினால் அமைக்கப்பட்ட வழிநடத்தல் குழுக்கள் மூலமாகவும் இது அடையப்பட்டது.  

சோரியாஸிஸ் போன்ற ஒரு சிக்கலான தோல் நோய்க்கு சிகிச்சையளிப்பதற்காக எளிய மூலிகை மருந்தினை (777 எண்ணெய்) உருவாக்கியதில் முக்கிய பங்காற்றினார். இதற்கு முன்னர் உலகின் எந்தவொரு மருத்துவ முறையிலும் இதற்குத் தீர்வு காணப்படவில்லை.
# யானை அருவி


, மேகாலயா, இந்தியா]]  
**யானை அருவி** (*Elephant Falls*) இந்தியாவின் மேகாலயாவின் சில்லாங்கில் உள்ள இரண்டு அடுக்கு நீர்வீழ்ச்சியாகும். மலை நீரோடை, பெரணி சூழ்ந்துள்ள பாறைகளின் வழியே இரண்டு தொடர்ச்சியான நீர்வீழ்ச்சிகளாக வீழ்கிறது.  

## வரலாறு
நீர்வீழ்ச்சியின் காசி மொழி பெயரானது **கா க்ஷைட் லாய் படேங் கோஹ்சிவ்** என்பதாகும்**.** இதன் பொருள் "மூன்று-நிலை நீர்வீழ்ச்சி" என்பதாகும். உள்ளூர் மக்கள் இந்தப்பெயரினை இன்னும் பயன்படுத்துகின்றனர். இருப்பினும் தற்போதைய பெயர் நீர்வீழ்ச்சிக்கு அருகிலுள்ள அறிவிப்புப் பலகையில் குறிப்பிடப்பட்டுள்ளது. அருவிக்கு அருகில் உள்ள பெரிய பாறை, யானை போலத் தோற்றமளிக்கும். பிரித்தானிய ஆட்சிக் காலத்தில் இதனைக் கண்ட ஆங்கிலேயர்கள் இந்த அருவிக்கு யானை அருவி எனப்பெயரிட்டனர். இந்த பாறை 1987ஆம் ஆண்டில் ஏற்பட்ட நிலநடுக்கத்தின்போது அழிக்கப்பட்டது.  

## விளக்கம்
யானை நீர்வீழ்ச்சியின் முதல் வீழ்ச்சி மிகவும் அகலமானது மற்றும் மரங்களிடையே மறைக்கப்பட்டுள்ளது. இருப்பினும், இரண்டாவது வீழ்ச்சி மிகவும் அமைதியாகவும் குளிர்காலத்தில் (மற்றும் வறண்ட மாதங்கள்) முக்கியமற்றதாகத் தெரிகிறது. மூன்றாவது வீழ்ச்சி மிக உயரமானதாகும். சுத்தமான பளிங்கு போன்ற நீரானது பாறைகளின் மீது விழுகிறது.  

நீர்வீழ்ச்சியின் பக்கங்களும் பசுமையான புற்களால் சூழப்பட்டுள்ளன. இங்கு பெரணிச் செடிகள் நிறைந்துள்ளன.  

## அமைவிடம்
யானை நீர்வீழ்ச்சி சில்லாங்கின் கிழக்கு காசி மலை மாவட்டத்தில் மேல் சில்லாங்கில் அமைந்துள்ளது. சில்லாங் நகர மையத்திலிருந்து 12 கி.மீ. தொலைவில் அமைந்துள்ளது.  

சில்லாங் சிகரத்திற்கு மிக அருகில் ஒரு அறிவிப்புப் பலகை, மலையின் விளிம்பிற்கு மாறும் ஒரு சிறிய சாலையைக் குறிக்கிறது. இந்த சாலை வழியாக நீர்வீழ்ச்சிக்குச் செல்லலாம்.  

நுழைவாயிலிலிருந்து, வீழ்ச்சியின் ஒவ்வொரு மட்டத்திற்கும் செல்ல முதல் மற்றும் இரண்டாம் நிலையில் ஓய்வெடுக்க வசதியா இருக்கைகளும் படிக்கட்டுகளும் உள்ளன.  

இந்நீர்வீழ்ச்சியினை பார்வையிட 20 ரூபாய் நுழைவுக் கட்டணம் செலுத்த வேண்டும். நிழற்படக் கருவியில் புகைப்படம் எடுக்கக் கூடுதலாக 20 ரூபாய் செலுத்தவேண்டும்.
# ஓம் பிரகாசு பரத்வாச்சு


**ஓம் பிரகாசு பரத்வாச்சு** (*Om Prakash Bhardwaj*) இந்தியாவின் தமிழ்நாடு மாநிலம் சென்னையைச் சேர்ந்த ஒரு குத்துச்சண்டை பயிற்சியாளராவர். 1942 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். &ndash; 1985 ஆம் ஆண்டு விளையாட்டு மற்றும் தடகள பயிற்சி துறையில் இந்தியாவின் மிக உயர்ந்த விருதான துரோணாச்சார்யா விருது இவருக்கு வழங்கப்பட்டது. குத்துச்சண்டைக்கான இந்தியாவின் முதல் துரோணாச்சார்யா விருது பெற்ற பயிற்சியாளர் என்ற சிற்ப்பு இவருக்கு உண்டு.  

ஓம் பிரகாசு 1968 ஆம் ஆண்டு முதல் 1989 ஆம் ஆண்டு வரை தேசிய பயிற்சியாளராக இருந்தார். இந்த நேரத்தில், இந்திய குத்துச்சண்டை வீரர்கள் ஆசிய விளையாட்டு (1970-1986), குறு பொதுநலவாய விளையாட்டுப் போட்டிகள் (பிரிசுபேன், 1982), கிங்சு கோப்பை (பாங்காக், 1982) மற்றும் தெற்காசிய கூட்டமைப்பு போட்டிகள் ஆகியவற்றில் கலந்து கொண்டு பதக்கங்களின் எண்ணிக்கையில் முதலிடத்தில் இருந்தனர்.  

பாட்டியாலாவின் தேசிய விளையாட்டு நிறுவனத்தில் குத்துச்சண்டை பயிற்சி துறையின் நிறுவுதலுக்கு ஓம் பிரகாசு முக்கிய காரணமாக இருந்தார். அங்கு இவர் 1975 ஆம் ஆண்டு முதல் 1988 ஆம் ஆண்டு வரை தலைமை பயிற்சியாளராக இருந்தார். இந்தியாவில் சுமார் 15,000 குத்துச்சண்டை வீரர்களுக்கு பயிற்சி அளித்துள்ளார். ஓம்பிரகாசு ராகுல் காந்திக்கும் சில அடிப்படை குத்துச்சண்டை நுட்பங்களையும் கற்றுக் கொடுத்தார்.  

2021 ஆம் ஆண்டு மே மாதம் 21 அன்று ஓம் பிரகாசு காலமானார்.)
# நீராழி அரண்மனை


**நீராழி அரண்மனை** (*Neerazhi Palace*) என்பது தெக்கும்கூர் இராச்சியத்தின் அரச அரண்மனையாகும். இந்த அரண்மனை சங்கனாச்சேரியிலுள்ள புழவத்தில் அமைந்துள்ளது . இது தெக்கும்கூர் இராச்சியத்தின் நிர்வாக தலைமையகமாகவும், அரச அரண்மனையாகவும் இருந்தது. இந்த அரண்மனை சங்கனாசேரியிலுள்ள ஆற்றின் முகப்பில் அமைந்துள்ளது.  

இந்த அரண்மனையை தெக்கும்கூர் வம்சத்தினர் பொ.ச.1750 வரை பயன்படுத்தினர். பின்னர் வடக்கு மலபாரிலிருந்து சங்கனாசேரியில் குடியேறிய பரப்பநாடு வம்சத்தினரும் பயன்படுத்தினர். 1790ஆம் ஆண்டு திருவிதாங்கூரின் படையெடுப்பில் ( சங்கனாசேரி போர் ) தெக்கும்கூரின் கடைசி மன்னர் ஆதித்ய வர்மன் மணிகண்டன் கோட்டயம் நாட்டசேரிக்கு தப்பினார். நீராழி அரண்மனை முன்பு 'நீராழிக்கெட்டுக் கொட்டாரம்' என்று அழைக்கப்பட்டது.  

## தெக்கும்கூர் இராச்சியம்

பதினெட்டாம் நூற்றாண்டின் முற்பகுதியில், தெக்கும்கூர் வம்சம் அதன் தலைநகரை வென்னிமலையிலிருந்தும் மணிகண்டபுரத்திலிருந்தும் சங்கனாச்சேரிக்கு மாற்றியபோது, ​​புழவத்து நீராழிகெட்டு அரண்மனை அரச அரண்மனையாகப் பயன்படுத்தப்பட்டது. தெக்கும்கூரின் கடைசி மன்னர் ஆதித்ய வர்மன் மணிகண்டன், புழவத்திலுள்ள நீராழி அரண்மனையில் வசித்து வந்தார். சம்பகாச்சேரி (புரக்காடு) மற்றும் ஓடநாடு (காயங்குளம்) மீதான திருவாங்கூரின் படையெடுப்பை தடுக்க உதவியாக தனது படைகளை தெக்கும்கூர் ம்ன்னர் வழங்கினார். இதை அறிந்த மன்னர் மார்த்தாண்ட வர்மா, சம்பகாசேரியின் (அம்பலப்புழா) வீழ்ச்சிக்குப் பிறகு தொடர்ந்து தெக்கும்கூரையும் தாக்க முடிவு செய்தார்.  

1750 செப்டம்பரில் திருவிதாங்கூர் இராணுவத்தால் சங்கனாசேரியில் நடந்த போரில் தெக்கும்கூர் கோட்டையும் நீராழி அரண்மனையும் தாக்கப்பட்டன. தெக்கும்கூர் மன்னருக்கு வாழப்பள்ளி பட்டிலத்தில் பொட்டிமார் (வாழப்பள்ளி மகா சிவன் கோவிலின் நிர்வாகி) உதவினார். மேலும், மன்னனை கோட்டயத்தில் உள்ள நட்டாசேரிக்கு மாற்றினார்.  

## கட்டிடக்கலை
நீராழி அரண்மனை வளாகம் 1.23 ஏக்கர். பரப்பளவில் அமைந்துள்ளது. அரண்மனை பொ.ச.1400க்குப் பிறகு புனரமைக்கப்பட்டது. 18 ஆம் நூற்றாண்டில், திருவிதாங்கூர் மன்னர்களால் இது மீண்டும் கட்டப்பட்டது. மார்த்தாண்ட வர்மர் 1750 ஆம் ஆண்டில் தெக்கும்கூர் (ஆதித்ய வர்மா மணிகண்டன்) மன்னரை பதவி நீக்கம் செய்தபோதும், 1766இல் [[ஐதர் அலி|ஐதர் அலியின் பிரபலமற்ற சிறு தாக்குதலின் போதும், தப்பி ஓடிய பரப்பநாடு இளவரசர்களையும், மலபார் அரச குடும்பத்தின் இளவரசர்களையும் இந்த அரண்மனை தங்க வைத்து பாதுகாப்பளித்தது.  

## பரப்பநாடு அரச குடும்பம்
தனது மகன் சுவாதித் திருநாளுடன்]]  
1788ஆம் ஆண்டில், மைசூர் மன்னர் திப்பு சுல்தான் மலபார் மீது படையெடுத்து நகரங்களையும் கோயில்களையும் அழித்து இந்துக்களை கட்டாய மதமாற்றம் செய்தபோது, பரப்பநாட்டின் அரச குடும்பம் திருவிதாங்கூருக்கு தப்பி ஓடியது. பரப்பநாட்டைச் சேர்ந்த அரச குடும்பங்களில் ஒருவர் 18ஆம் நூற்றாண்டில் நீராழி அரண்மனையில் குடியேறினார்.  

திருவிதாங்கூர் மன்னர் சுவாதித் திருநாள் ராம வர்மனின் தந்தை இராஜா இராஜவர்மா வல்லிய கோயி தம்புரான் சங்கனாச்சேரியில் உள்ள நீராழி அரண்மனையில் பிறந்தார். இவர், முந்தைய பரப்பநாடு (பரப்பனங்காடி, பேப்பூர் ), மலபார் அரச குடும்பத்தின் உறுப்பினராக இருந்தார். 1811ஆம் ஆண்டில், இவரது மனைவி மகாராணி கௌரி லட்சுமி பாய், தனது கணவரின் குடும்பத்திற்காக சங்கனாச்சேரியில் ஒரு புதிய அரண்மனையைக் கட்டினார். இது பின்னர் இலட்சுமிபுரம் அரண்மனை என்று அழைக்கப்பட்டது. அதுவரை அரச குடும்பம் புழவத்தில் இருந்த நீராழி அரண்மனையில் வசித்து வந்தது.
# வென்னிமலை


**வென்னிமலை** (*Vennimala*) என்பது தென்னிந்திய மாநிலமானகேரளாவின் கோட்டயம் மாவட்டத்தின் புதுப்பள்ளி கிராம ஊராட்சியில் அமைந்துள்ள ஒரு சிறிய கிராமமாகும். இது, கோட்டயத்தின் கிழக்கே 16 கி.மீ. தொலைவிலுள்ளது. இது மேற்கு கேரள நகரங்களுக்கும் மேற்குத் தொடர்ச்சி மலைகளுக்கும் இடையில் அமைந்துள்ளது. இது ஒரு காலத்தில் அடர்ந்த காடாக இருந்தது.  

இந்து புராணங்களின்படி, இராமனும் இலட்சுமணனும் திரேதா யுகத்தில் இந்த இடத்திற்கு வந்தார்கள் எனவும், இங்கிருந்த முனிவர்களை அச்சுறுத்தி துன்புறுத்திய பல அசுரர்களை இலட்சுமணன் கொன்றதாகவும் ஒரு கதை இருக்கிறது. இலட்சுமணனின் வெற்றியால் கிராமத்திற்கு விஜயாத்ரி என்ற பெயர் வந்தது. (சமசுகிருதத்தில் வெற்றிகரமான இடம்) (மலையாளத்தில் வென்னிமலை) (வெற்றிமலை).  

இங்குள்ள மலையில் பாஸ்கரவர்மன் என்பவர் கட்டிய மலைக்கோயில் ஒன்றுள்ளது. தற்போதைய கட்டிடம் பிற்காலத்தில் கட்டப்படதாக இருக்கலாம். ஆனால் இக்கோயில் சுமார் 1,000 ஆண்டுகள் பழமையானது என்று நம்பப்படுகிறது. இங்கு இலட்சுமணனின் உருவம் முக்கிய சிலையாக உள்ளது. இந்த இராம-இலட்சுமண சுவாமி கோவிலை பாதுகாக்கப்பட்ட நினைவுச்சின்னமாக கேரள மாநிலம் அறிவித்துள்ளது. மேலும் வென்னிமலை தெக்கும்கூர் வம்சத்தின் ஆரம்பத் தலைநகராக இருந்தது .  

## வரலாறு
பொ.ச. 14 ஆம் நூற்றாண்டில் புகழ்பெற்ற சந்தேச காவ்யமான (செய்தி கவிதை) உன்னுநீலி சந்தேசம், தெக்கும்கூர், வென்னிமலை, மணிகண்டபுரம் ஆகிய தலைநகரங்களை விவரிக்கிறது. இந்த கவிதை நூல் தெக்கும்கூர் மன்னனைப்பற்றியும், நாட்டின் வளர்ச்சியைப் பற்றியும் பேசுகிறது. மனிதர்கள் சுமார் 1,000 ஆண்டுகளுக்கு முன்பு இங்கு குடியேறியதாக்வும் தெரிகிறது.
# மணிகண்டபுரம்


**மணிகண்டபுரம்** (*Manikandapuram*) என்பது, தெக்கும்கூர் இராச்சியத்தின் தலைநகராக இருந்தது (இப்போது இந்தியாவின் ஒரு பகுதி). தென்னிந்திய மாநிலமான கேரளாவின் கோட்டயம் மாவட்டத்தின் சங்கனாச்சேரி வட்டத்திலுள்ள வாகத்தானம் கிராமத்தின் ஒரு பகுதியாக மணிகண்டபுரம் உள்ளது. தெக்கும்கூர் சுதேச அரசர்களின் ஆரம்பகால தலைமையகமாக வென்னிமலை நிறுவப்பட்டது. வென்னிமலை, காடுகளால் சூழப்பட்டு எதிரிகளிடமிருந்து காக்கும் பாதுகாப்பான இடமாக இருந்தது. மணிகண்டபுரம் தலைநகரமாக இருந்த போது, இங்குள்ள காடுகள் வெட்டப்பட்டு மக்கள் வாழக்கூடிய பகுதிகளாக மாற்றம் செய்து நிர்வாகம் பலப்படுத்தப்பட்டுள்ளது.  

## மணிகண்டபுரம் கோயில்

இங்குள்ள சிறீ கிருட்டிணன் கோயில் 12 ஆம் நூற்றாண்டில் தெக்கும்கூர் மன்னர் எரவி மணிகண்ட வர்மன் காலத்தில் (ஆட்சி: பொ.ச.1150 - 1180) கட்டப்பட்டது. கோயிலின் கட்டுமானமும், கிருட்டிணனின் சிலை நிறுவுதலும் கொல்ல ஆண்டு 325இல் (பொ.ச. 1150) மலையாள மாத மேடம் (மீனம்) 25வது நாளில் நடந்தது. மன்னர் வெண்ணிமலையிலுள்ள இராம இலட்சுமண சுவாமி கோவிலின் ஆண்டு விழாவில் பங்கேற்றதாகவும் தெரிகிறது. மன்னன் எரவி மணிகண்டன் தனது வேட்டையின் போது தெரியாமல் ஒரு மாட்டைக் கொன்றதால், அதற்குப் பிராயச்சித்தமாக மணிகண்டபுரம் கோயில் கட்டப்பட்டது.  

## கோட்டைகள்
சங்கனாச்சேரியையும், தலியந்தானபுரத்தையும் (கோட்டயம்) பிற்காலத் தலைநகரங்களாகக் கொண்டு ஆட்சிபுரிந்த தெக்கும்கூர் அரசர்களின் காலத்திய கோட்டையும் சுரங்கங்களும் மணிகண்டபுரத்தில் இருந்தன என்பதற்கான சான்றுகள் உள்ளன. தெக்கும்கூர் வம்சத்தில் இந்த கோயில் மிகவும் பிரபலமாக இருந்தது. இந்த கோயிலைப் பற்றிய குறிப்புகள் கொட்டாரத்தில் சங்குண்ணி எழுதிய ஐதீகமாலா என்ற நாட்டுப்புறவியல் கதைத் தொகுப்புகளிலும், பொ.ச. 14 ஆம் நூற்றாண்டில் புகழ்பெற்ற சந்தேச காவ்யமான (செய்தி கவிதை) "உன்னுநீலி சந்தேசம்" ஆகியவற்றிலும் காணப்படுகின்றன.  

## உன்னுநீலி சந்தேசம்
மலையாளக் கவிதை நூலான உன்னுநீலி சந்தேசம் பண்டைய மணிகண்டபுரத்தைப் பற்றியும் இங்கு அமைந்துள்ள கிருட்டிணன் கோவிலைப் பற்றியும் விவரிக்கிறது. இதில், வென்னிமலையையும், மணிகண்டபுரத்தை இணைக்கும் ஒரு சுரங்கப்பாதையைப் பற்றிக் கூறுகிறது. ஒவ்வொரு நாளும் நூற்றுக்கணக்கான மக்களுக்கு உணவளிக்க ஏற்றவாறு பல ஏக்கர் நெல் வயல்களை இக்கோயில் கொண்டிருந்தன.
# கூட்டாட்சியரசின் நிதிகாப்பு முறையம்

**கூட்டாட்சியரசின் நிதிகாப்பு முறையம்** (*The Federal Reserve System, Federal Reserve, Fed*) என்பது ஐக்கிய அமெரிக்க நாடுகளின் மைய வங்கி அமைப்பு ஆகும். இது, தொடர் நிதி அச்சுறுத்தல்களுக்குப்பின் (குறிப்பாக 1907-ன் அச்சுறுத்தல்), நிதி நெருக்கடியை சமாளிப்பதற்கு வேண்டி பணம்சார் அமைப்பின் மையக் கட்டுபாட்டுக்கான விரும்பலை நோக்கி 1913, டிசம்பர் 23 அன்று கூட்டாட்சியரசின் நிதிகாப்பு சட்ட இயற்றத்தோடு சேர்த்து உருவாக்கப்பட்டது.  
காலப்போக்கில் 1930- இன் அதித பொருளாதார வீழ்ச்சி மற்றும் 2000 காலளவில் அதித பொருளாதார மந்தநிலை கூட்டாட்சியரசின் நிதிகாப்பு முறையத்தின் முக்கியத்துவத்தையும் பொறுப்பையும் விரிவுப்படுத்த செய்வித்தது.
# பத்லபெனுமரு


**பத்லபெனுமரு (Bhatlapenumarru) என்பது** இந்திய மாநிலமான ஆந்திராவின் கிருஷ்ணா மாவட்டத்திலுள்ள ஒரு கிராமம். இது மச்சிலிபட்டினம் வருவாய் பிரிவின் மோவ்வா மண்டலத்தில் அமைந்துள்ளது. இது கடல்மட்டத்திலிருந்து சுமார் 5 மீ (19 அடி) உயரத்தில் உள்ளது.  

## புள்ளிவிவரம்

2001 இந்திய மக்கள் தொகை கணக்கெடுப்பின்படி, 1581 ஆண்களும், 1625 பெண்களும் என மொத்தமாக 3206 என்ற அளவில் இருந்தனர்.இந்த கிராமம் 1166 ஹெக்டேர் பரப்பளவைக் கொண்டுள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, கிராமத்தில் 1,495 ஆண்களும், 1,521 பெண்களும் என 3,016 பேர் வசிக்கின்றனர்.  

## போக்குவரத்து வசதிகள்
மோவாவின் குச்சிபுடியில் இருந்து சாலை போக்குவரத்து வசதி உள்ளது. விசயவாடா தொடர்வண்டி நிலையம் 50 கி.மீ தூரத்தில் அமைந்துள்ளது.  

## இவ்வூரின் பிரபலங்கள்
இந்திய சுதந்திரப் போராளியும், இந்திய தேசியக் கொடியின் வடிவமைப்பாளருமான பிங்கலி வெங்கையா (ஆகஸ்ட் 2, 1878 - ஜூலை 4, 1963) இந்தக் கிராமத்தில் பிறந்தார். இந்திய தேசியக் கொடியை வடிவமைத்த இவருக்கு கௌரவம் அளிக்கும் விதமாக, கிராமத்திலுள்ள நூலகத்திற்கு எதிரில் இவருக்குச் சிலை அமைக்கப்பட்டது.  

அருச்சுனா விருது வென்ற காமினேனி ஈசுவர ராவும் இந்த கிராமத்தில் பிறந்தார். 1954 மூத்தோர் தேசியப் போட்டிகளில் இவர் "இந்தியாவின் வலிமையான மனிதர்" என்று தேர்வு செய்யப்பட்டார். மேலும் அமெரிக்கப் பயிற்சியாளர் *பாப் ஹாஃப்மேன்* இவரை "பவர்ஹவுஸ்" என்று குறிப்பிட்டார் . இவர் 1956 மெல்போர்ன் ஒலிம்பிக் போட்டிகள், 1960 உரோம் ஒலிம்பிக் போட்டிகள், முதல் ஆசிய விளையாட்டுப் போட்டிகள் (1951) ஆகியவற்றில் பளுதூக்கும் போட்டியில் இந்தியாவைப் பிரதிநிதித்துவப்படுத்தினார். 2007இல் இறந்த இவரை கௌரவிக்கும் விதமாக 2009ஆம் ஆண்டில் குச்சிபுடி அருகிலுள்ள பெத்தபுடியில் "சிறீகாமினேனி" என்ற உடற்பயிற்சிக் கூடம் நிறுவப்பட்டது.
# சரஸ்வதி கோரா

**சரஸ்வதி கோரா**  

**சரஸ்வதி கோரா**(28.09.1912-19.08.2006)ஒரு சமூக ஆர்வலர் ஆவார். இறை மறுப்புக் கொள்கை மையத்தின் தலைவராக பல ஆண்டுகள் செயல்பட்டு தீண்டாமை மற்றும் சாதிய அமைப்பு முறைக்கு எதிராக குரல் எழுப்பினார்.  

## வாழ்க்கை வரலாறு
1930 ஆம் ஆண்டு சரஸ்வதி தனது கணவர் கோராவுடன் இணைந்து தேவதாசிகள் மற்றும் கைம்பெண்களுக்கு மறுமணம் செய்து வைத்தார். மேலும், சாதிய அமைப்பு தீண்டாமை குறித்து அறிந்து அவற்றை களைய முற்பட்டனர். இவற்றின் காரணமாக 1944 ஆம் ஆண்டு சேவகரம் என்ற இடத்தில் உள்ள மகாத்மா காந்தி ஆசிரமத்திற்கு இரண்டு வாரங்கள் தங்குமாறு சரஸ்வதியையும் அவரது கணவரையும் அழைத்தனர்.  
சரஸ்வதி தனது கணவருடன் இணைந்து இறை மறுப்பு கொள்கை மையத்தை 1940 ஆம் ஆண்டு தொடங்கினார். இறை மறுப்பு, பகுத்தறிவு மற்றும் ககாந்தியக் கொள்கைகளின் அடிப்படையில் மனித விழுமியங்களை மேம்படுத்துவதே இவர்களின் குறிக்கோளாக இருந்தது.  

இந்திய விடுதலை இயக்கத்தின் அரசியல் ஆர்வலராக இருந்த போது ஒத்துழையாமை இயக்கத்தில் பங்கேற்றத்தினால் தனது இரண்டரை மாத மகனான நியான்தாவுடன் சிறை சென்றார்.  

## தனிப்பட்ட வாழ்க்கை
சரஸ்வதி தன்னுடைய சுயசரிதையான *மை லைஃப் வித் கோரா* என்ற நூலை தெலுங்கு மொழியில் வெளியிட்டார். இவருக்கு உடலில் ஏற்பட்ட நுரையீரல் பாதிப்பினால் 19.08.2006 ஆம் ஆண்டு விசயவாடாவில் இயற்கை எய்தினார்.  

## விருதுகள்
சரஸ்வதி கோரா,2000 ஆம் ஆண்டு கர்நாடக அரசு அறிவித்த *பஸ்வ புரஸ்கார்* விருதிற்காக தேர்ந்தெடுக்கப்பட்டார். மேலும், மனித நேயத்திற்காக *ஜி. டி. பிரில்லா சர்வதேச* விருது, *ஜாம்னாலால் பஜாஜ்* விருது ஆகியவற்றைப் பெற்றார்.  
ஜானகி தேவி பஜாஜ் விருது மற்றும் *பொட்டி ஸ்ரீராமலு தெலுங்கு பல்கலைக்கழக* விருது ஆகிய விருதுகளை வழங்கப்பெற்றார்.